ddrg/super_eurlex huggingface dataset:
C 237/45

Rozsudok Všeobecného súdu zo 6. apríla 2022 – Mead Johnson Nutrition (Asia Pacific) a i./Komisia

(Vec T-508/19) (1)

(„Štátna pomoc - Schéma pomoci zavedená vládou Gibraltáru v súvislosti s daňou z príjmov právnických osôb - Oslobodenie od dane v prípade príjmov z úrokov a licenčných poplatkov - Záväzné daňové stanoviská v prospech nadnárodných podnikov - Rozhodnutie Komisie, ktorým sa pomoc vyhlasuje za nezlučiteľnú s vnútorným trhom - Povinnosť odôvodnenia - Zjavne nesprávne posúdenie - Selektívna výhoda - Právo predložiť pripomienky“)

(2022/C 237/56)

Jazyk konania: angličtina

Účastníci konania

Žalobkyne: Mead Johnson Nutrition (Asia Pacific) Pte Ltd (Singapur, Singapur), MJN Global Holdings BV (Amsterdam, Holandsko), Mead Johnson BV (Nimègue, Holandsko), Mead Johnson Nutrition Co., (Chicago, Illinois, Spojené štáty) (v zastúpení: C. Quigley, barrister, M. Whitehouse a P. Halford, solicitors)

Žalovaná: Európska komisia (v zastúpení: L. Flyn, B. Stromsky a P. Němečková, splnomocnení zástupcovia)

Predmet veci

Návrh podaný na základe článku 263 ZFEÚ na čiastočné zrušenie rozhodnutia Komisie (EÚ) 2019/700 z 19. decembra 2018 o štátnej pomoci SA.34914 (2013/C), ktorú zaviedlo Spojené kráľovstvo, pokiaľ ide o režim dane z príjmov právnických osôb na Gibraltári (Ú. v. EÚ L 119, 2019, s. 151)

Výrok rozsudku

1. Rozhodnutie Komisie (EÚ) 2019/700 z 19. decembra 2018 o štátnej pomoci SA.34914 (2013/C), ktorú zaviedlo Spojené kráľovstvo, pokiaľ ide o režim dane z príjmov právnických osôb na Gibraltári, sa zrušuje v rozsahu, v akom sa v jeho článku 2 konštatuje, že individuálna pomoc, ktorú poskytla gibraltárska vláda na základe ponechania záväzného daňového stanoviska udeleného spoločnosti MJN Holdings (Gibraltar) Ltd v platnosti po 31. decembri 2013, je protiprávna a nezlučiteľná s vnútorným trhom, a v rozsahu, v akom sa v jeho článku 5 ods. 1 a 2 prikazuje vymáhanie tejto pomoci.

2. V zostávajúcej časti sa žaloba zamieta.

3. Mead Johnson Nutrition (Asia Pacific) Pte Ltd, MJN Global Holdings BV, Mead Johnson BV, Mead Johnson Nutrition Co. a Komisia znášajú svoje vlastné trovy konania.

(1) Ú. v. EÚ C 295, 2.9.2019.
4.

Francúzska republika, Comité régional des pêches maritimes et des élevages marins des Hauts-de-France (CRPMEM), Fonds régional d’organisation du marché du poisson (FROM NORD), Organisation de producteurs CME Manche-Mer du Nord (OP CME Manche-Mer du Nord), Ailes Marines SAS, Éoliennes Offshore des Hautes Falaises SAS, Éoliennes Offshore du Calvados SAS, Parc du Banc de Guérande SAS, Éoliennes en Mer Dieppe Le Tréport SAS a Éoliennes en Mer Îles d’Yeu et de Noirmoutier SAS znášajú svoje vlastné trovy konania.
1.

Rozhodnutie druhého odvolacieho senátu Úradu Európskej únie pre duševné vlastníctvo (EUIPO) z 11. decembra 2018 (vec R 276/2018-2) sa zrušuje v rozsahu, v akom sa vzťahuje na „biocídne prípravky na výrobné účely; chemické prípravky používané pri výrobe biocídov; chemické prísady do insekticídov; chemické prísady do insekticídov“ zaradené do triedy 1 a „dezinfekčné prípravky; prípravky na ničenie škodcov; prípravky proti parazitom; bakteriologické prípravky na lekárske a zverolekárske použitie; výživové doplnky na lekárske použitie; lekárske spreje; antibakteriálne spreje; insekticídy; prostriedky na prilákanie hmyzu; sprej proti hmyzu; insekticídy; repelenty proti hmyzu; prípravky na ničenie hmyzu; prípravky na obmedzovanie rastu hmyzu; obrúsky napustené repelentmi proti hmyzu; prášky na zabíjanie bĺch; spreje proti blchám; obojky proti blchám; prípravky na vyhubenie bĺch; obojky proti blchám pre zvieratá; prášky na zabíjanie bĺch; práškové prípravky na hubenie bĺch na zvieratách; biocídy; prípravky na odpudzovanie zvierat; zverolekárske prípravky; zverolekárske prípravky; zverolekárske vakcíny; hygienické prípravky na veterinárne použitie“ zaradené do triedy 5.
C 399/27

Rozsudok Všeobecného súdu z 9. septembra 2020 – Arkéa Direct Bank a i./ECB

(Vec T-149/18) (1)

(„Hospodárska a menová politika - Prudenciálny dohľad nad úverovými inštitúciami - Odvod do systému ochrany vkladov alebo do jednotného fondu na riešenie krízových situácií prostredníctvom neodvolateľných platobných záväzkov - Úlohy zverené ECB - Osobitné právomoci ECB v oblasti dohľadu - Článok 4 ods. 1 písm. f), článok 16 ods. 1 písm. c) a článok 16 ods. 2 písm. d) nariadenia (EÚ) č. 1024/2013 - Opatrenie ukladajúce odpočítanie kumulovanej sumy neodvolateľných platobných záväzkov zo základných vlastných zdrojov kategórie 1 - Neexistencia individuálneho preskúmania“)

(2020/C 399/38)

Jazyk konania: francúzština

Účastníci konania

Žalobcovia: Arkéa Direct Bank (Puteaux, Francúzsko) a 9 ďalších žalobcov, ktorých mená sú uvedené v prílohe rozsudku (v zastúpení: A. Gosset-Grainville, M. Trabucchi a M. Dalon, avocats)

Žalovaná: Európska centrálna banka (v zastúpení: E. Koupepidou, R. Bax a F. Bonnard, splnomocnení zástupcovia)

Predmet veci

Návrh založený na článku 263 ZFEÚ na čiastočné zrušenie jednak rozhodnutia ECB ECB/SSM/2017-9695000CG7B84NLR5984/207 z 19. decembra 2017 a jednak rozhodnutia ECB-SSM-2019-FRCMU-4 zo 14. februára 2019

Výrok rozsudku

1. Bod 8 rozhodnutia Európskej centrálnej banky (ECB) ECB/SSM/2017-9695000CG7B84NLR5984/207 z 19. decembra 2017 a bod 5 rozhodnutia ECB ECB-SSM-2019-FRCMU-4 zo 14. februára 2019 sa zrušujú.

2. ECB je povinná nahradiť trovy konania.

(1) Ú. v. EÚ C 161, 7.5.2018.
1.

Rozhodnutie piateho odvolacieho senátu Úradu Európskej únie pre duševné vlastníctvo (EUIPO) z 2. februára 2018 (spojené veci R 359/2015-5 a R 409/2015-5) týkajúce sa námietkového konania medzi spoločnosťami Ffauf Italia SA a Industria de Diseño Textil, SA (Inditex) sa zrušuje v rozsahu, v akom sa týka „konzervovaného, mrazeného, sušeného a vareného ovocia a zeleniny, byliniek a zeleniny, ovocných rôsolov, džemov a kompótov; mliečnych výrobkov, jedlých olejov a tukov“ patriacich do triedy 29 v zmysle Niceského medzinárodného triedenia tovarov a služieb na zápis ochranných známok z 15. júna 1957, v platnom znení, ako aj výrobkov „ryža, tapioka, ságo; múka a obilninové výrobky, chlieb, pekárske výrobky; droždie, prášky do pečiva; soľ, horčica, ocot, omáčky a iné chuťové prísady; korenie; občerstvenie na ryžovej báze“ patriacich do triedy 30, „čerstvej zeleniny“ patriacej do triedy 31, „ovocných štiav“ patriacich do triedy 31, „služieb maloobchodného a veľkoobchodného predaja, predaja cez komunikačné siete a cez katalógy, poštu, telefón, rádio a televíziu a prostredníctvom iných elektronických prostriedkov, a to predaja konzervovanej, mrazenej, sušenej a varenej zeleniny, jedlých olejov, ryže, múky a pekárskych výrobkov, ryže, múky, octu, omáčok a iných chuťových prísad“ patriacich do triedy 35 a „reštauračných (stravovacích) služieb; bufetov, jedální“ patriacich do triedy 43.
Rozsudok Všeobecného súdu zo 14. decembra 2018 – Inforsacom Logicalis/EUIPO (Business and technology working as one)

(Vec T-7/18) (1)

((„Ochranná známka Európskej únie - Prihláška slovnej ochrannej známky Európskej únie Business and technology working as one - Ochranná známka tvorená reklamným sloganom - Absolútny dôvod zamietnutia - Opisná charakter - Článok 7 ods. 1 písm. c) nariadenia (EÚ) 2017/1001“))

(2019/C 93/74)

Jazyk konania: nemčina

Účastníci konania

Žalobkyňa: Inforsacom Logicalis GmbH (Neu-Isenburg, Nemecko) (v zastúpení: O. Spieker, A. Schönfleisch a M. Alber, avocats)

Žalovaný: Úrad Európskej únie pre duševné vlastníctvo (v zastúpení: D. Hanf a D. Walicka, splnomocnení zástupcovia)

Predmet veci

Žaloba podaná proti rozhodnutiu prvého odvolacieho senátu EUIPO z 20. októbra 2017 (vec R 808/2017-1) týkajúcemu sa prihlášky slovného označenia Business and technology working as one ako ochrannej známky Európskej únie

Výrok rozsudku

1. Žaloba sa zamieta.

2. Inforsacom Logicalis GmbH je povinná nahradiť trovy konania.

(1) Ú. v. EÚ C 72, 26.2.2018.
C 294/19

Rozsudok Všeobecného súdu z 1. júna 2022 – Algebris (UK) a Anchorage Capital Group/Komisia

(Vec T-570/17) (1)

(„Hospodárska a menová únia - Banková únia - Jednotný mechanizmus riešenia krízových situácií úverových inštitúcií a určitých investičných spoločností (SRM) - Postup riešenia krízových situácií v prípade zlyhania alebo pravdepodobného zlyhania subjektu - Prijatie opatrení na riešenia krízových situácií Jednotnou radou vo vzťahu k Banco Popular Español - Delegovanie právomoci - Povinnosť odôvodnenia - Zásada riadnej správy veci verejných - Článok 20 nariadenia (EÚ) č. 806/2014 - Právo byť vypočutý - Právo na vlastníctvo“)

(2022/C 294/26)

Jazyk konania: angličtina

Účastníci konania

Žalobkyne: Algebris (UK) Ltd (Londýn, Spojené kráľovstvo), Anchorage Capital Group LLC (New York, New York, Spojené štáty) (v zastúpení: T. Soames, N. Chesaites, avocats, a R. East, solicitor)

Žalovaná: Európska komisia (v zastúpení: L. Flynn a A. Steiblytė, splnomocnení zástupcovia)

Vedľajší účastníci, ktorí v konaní podporujú žalovanú: Jednotná rada pre riešenie krízových situácií (v zastúpení: J. King a M. Fernández Rupérez, splnomocnení zástupcovia, za právnej pomoci B. Meyring, S. Schelo, F. Fernández de Trocóniz Robles, T. Klupsch a S. Ianc, avocats), Banco Santander, SA (Santander, Španielsko) (v zastúpení: J. Rodríguez Cárcamo, A. Rodríguez Conde, D. Sarmiento Ramírez-Escudero, avocats, a G. Cahill, barrister)

Predmet veci

Návrh na základe článku 263 ZFEÚ, ktorým sa požaduje zrušenie rozhodnutia Komisie (EÚ) 2017/1246 zo 7. júna 2017, ktorým sa schvaľuje program riešenia krízových situácií banky Banco Popular Español S.A. (Ú. v. EÚ L 178, 2017, s. 15).

Výrok rozsudku

1) Žaloba sa zamieta.

2) Algebris (UK) Ltd a Anchorage Capital Group LLC znášajú vlastné trovy konania a sú povinné nahradiť trovy konania, ktoré vynaložili Európska komisia a Banco Santander, SA.

3) Jednotná rada pre riešenie krízových situácií (SRB) znáša vlastné trovy konania.

(1) Ú. v. EÚ C 392, 20.11.2017.
C 163/23

Rozsudok Všeobecného súdu z 10. marca 2021 – ViaSat/Komisia

(Vec T-245/17) (1)

(„Žaloba na nečinnosť a o neplatnosť - Elektronické komunikačné siete a služby - Harmonizované využívanie frekvenčného spektra 2 GHz - Celoeurópske systémy poskytujúce mobilné satelitné služby (MSS) - Smernica 2007/98/ES - Harmonizovaný postup výberu prevádzkovateľov - Povolenia pre vybraných prevádzkovateľov - Rozhodnutie č. 626/2008/ES - Výzva konať - Neexistencia výzvy - Vyjadrenie Komisie - Neprípustnosť - Odmietnutie konať - Akt, ktorý nie je možné napadnúť žalobou - Neprípustnosť - Právomoc Komisie“)

(2021/C 163/28)

Jazyk konania: angličtina

Účastníci konania

Žalobkyňa: ViaSat, Inc. (Carlsbad, Kalifornia, Spojené štáty) (v zastúpení: E. Righini, J. Ruiz Calzado, P. de Bandt, M. Gherghinaru a L. Panepinto, advokáti)

Žalovaná: Európska komisia (v zastúpení: G. Braun, L. Nicolae a V. Di Bucci, splnomocnení zástupcovia)

Vedľajší účastníci, ktorí v konaní podporujú žalobkyňu: Holandské kráľovstvo (v zastúpení: M. Bulterman, splnomocnená zástupkyňa), Eutelsat SA (Paríž, Francúzsko) (v zastúpení: L. de la Brosse a C. Barraco-David, advokáti)

Vedľajší účastníci, ktorí v konaní podporujú žalovanú: EchoStar Mobile Ltd (Dublin, Írsko) (v zastúpení: A. Robertson, QC), Inmarsat Ventures Ltd (Londýn, Spojené kráľovstvo) (v zastúpení: C. Spontoni, B. Amory, É. Barbier de La Serre, advokáti, a A. Howard, barrister)

Predmet veci

Návrh založený na článku 265 ZFEÚ na určenie, že Komisia protiprávne neprijala určité opatrenia v rámci harmonizovaného uplatňovania pravidiel v oblasti poskytovania mobilných satelitných služieb (MSS) vo frekvenčnom pásme 2 GHz, a subsidiárne návrh založený na článku 263 ZFEÚ na zrušenie listov Komisie zo 14. a z 21. februára 2017, ktorými odpovedala na výzvu konať podanú žalobkyňou

Výrok rozsudku

1. Žaloba sa zamieta.

2. ViaSat, Inc., znáša svoje vlastné trovy konania a je povinná nahradiť trovy konania, ktoré vznikli Európskej komisii.

3. Eutelsat SA, Holandské kráľovstvo, EchoStar Mobile Ltd a Inmarsat Ventures Ltd znášajú svoje vlastné trovy konania.

(1) Ú. v. EÚ C 213, 3.7.2017.
C 103/29

Rozsudok Všeobecného súdu zo 6. februára 2019 – TN/ENISA

(Vec T-461/17) (1)

((„Verejná služba - Dočasní zamestnanci - Prijatie do zamestnania - Oznámenie o voľnom pracovnom mieste - Miesto vedúceho oddelenia - Zaradenie do rezervného zoznamu - Prijatie ponuky zamestnania - Spätvzatie ponuky zamestnania - Podmienky prijatia do zamestnania - Záruky bezúhonnosti - Článok 12 PZOZ - Zjavne nesprávne posúdenie - Spracovanie osobných údajov - Právo byť vypočutý - Zodpovednosť“))

(2019/C 103/37)

Jazyk konania: angličtina

Účastníci konania

Žalobca: TN (v zastúpení: L. Levi a A. Blot, avocats)

Žalovaná: Agentúra Európskej únie pre sieťovú a informačnú bezpečnosť (v zastúpení: A. Ryan, splnomocnený zástupca, za právnej pomoci D. Waelbroeck a A. Duron, avocats)

Predmet veci

Návrh podaný na základe článku 270 ZFEÚ a smerujúci na jednej strane k zrušeniu rozhodnutia z 25. novembra 2016, ktorým agentúra ENISA vzala späť ponuku zamestnania na miesto vedúceho oddelenia „Administratívnej služby“ predloženú žalobcovi, ako aj k zrušeniu rozhodnutia z 20. apríla 2017 o zamietnutí jeho sťažnosti, a na druhej strane k uloženiu povinnosti agentúre ENISA zaplatiť žalobcovi majetkovú a nemajetkovú ujmu, ktorá žalobcovi údajne vznikla najmä v dôsledku protiprávneho späťvzatia tejto ponuky

Výrok rozsudku

1. Žaloba sa zamieta.

2. TN je povinný nahradiť trovy konania.

(1) Ú. v. EÚ C 347, 16.10.2017.
1.

Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) zo 6. marca 2017 (vec R 1595/20164) sa zrušuje v rozsahu, v akom zamieta zápis slovného označenia WE KNOW ABRASIVES pre služby patriace do triedy 35, ktoré zodpovedajú tomuto opisu: „Reklama; obchodný manažment; služby sekretariátu; služby veľkoobchodného predaja v oblasti kovových výrobkov pre stavebníctvo; obchodná administratíva“.
C 364/11

Rozsudok Všeobecného súdu z 19. júla 2018 – Simpson/Rada

(Vec T-646/16) (1)

((„Odvolanie - Verejná služba - Úradníci - Postup do vyššej platovej triedy - Zaradenie do platovej triedy - Rozhodnutie o nezaradení dotknutej osoby do platovej triedy AD 9 po úspešnej účasti vo výberovom konaní pre AD 9 - Zamietnutie žaloby v prvostupňovom konaní po vrátení Všeobecným súdom - Zostavenie rozhodovacieho zloženia, ktoré prijalo uznesenie na prvom stupni - Konanie na vymenovanie sudcu Súdu pre verejnú službu - Súd zriadený zákonom - Zásada zákonného sudcu“))

(2018/C 364/10)

Jazyk konania: angličtina

Účastníci konania

Odvolateľ: Erik Simpson (Brusel, Belgicko) (v zastúpení: M. Velardo, avocat)

Ďalší účastník konania: Rada Európskej únie (v zastúpení: M. Bauer a E. Rebasti, splnomocnení zástupcovia)

Predmet veci

Odvolanie proti uzneseniu Súdu pre verejnú službu Európskej únie (druhá komora) z 24. júna 2016, Simpson/Rada (F-142/11 RENV, EU:F:2016:136), smerujúce k zrušeniu tohto uznesenia

Výrok rozsudku

1. Uznesenie Súdu pre verejnú službu Európskej únie (druhá komora) z 24. júna 2016, Simpson/Rada (F-142/11 RENV), sa zrušuje.

2. Vec sa prideľuje inej komore Všeobecného súdu než je komora, ktorá rozhodovala o tomto odvolaní.

3. O trovách konania sa rozhodne neskôr.

(1) Ú. v. EÚ C 419, 14.11.2016.
SK Úradný vestník Európskej únie C 369/13

Rozsudok Všeobecného súdu z 15. septembra 2017 – Lidl Stiftung/EUIPO – Primark Holdings (LOVE TO LOUNGE)

(Vec T-305/16) (1)

((„Ochranná známka Európskej únie - Konanie o vyhlásenie neplatnosti - Slovná ochranná známka Európskej únie LOVE TO LOUNGE - Absolútny dôvod zamietnutia - Nedostatok rozlišovacej spôsobilosti - Článok 7 ods. 1 písm. b) nariadenia (ES) č. 207/2009 - Opisný charakter - Článok 7 ods. 1 písm. c) nariadenia č. 207/2009 - Povinnosť odôvodnenia - Článok 75 nariadenia č. 207/2009 - Preskúmanie skutočností ex offo - Článok 76 nariadenia č. 207/2009“))

(2017/C 369/17)

Jazyk konania: angličtina

Účastníci konania

Žalobkyňa: Lidl Stiftung & Co. KG (Neckarsulm, Nemecko) (v zastúpení: M. Kefferpütz a A. Berger, advokáti)

Žalovaný: Úrad Európskej únie pre duševné vlastníctvo (v zastúpení: S. Bonne, splnomocnená zástupkyňa)

Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Primark Holdings (Dublin, Írsko) (v zastúpení: B. Brandreth, barrister, a G. Hussey, solicitor)

Predmet veci

Žaloba podaná proti rozhodnutiu druhého odvolacieho senátu EUIPO z 9. marca 2016 (vec R 489/2015-2) týkajúcemu sa konania o vyhlásenie neplatnosti medzi spoločnosťou Lidl Stiftung a spoločnosťou Primark Holdings

Výrok rozsudku

1. Žaloba sa zamieta.

2. Lidl Stiftung & Co. KG je povinná nahradiť trovy konania.

(1) Ú. v. EÚ C 287, 8.8.2016.
SK Úradný vestník Európskej únie C 382/44

Rozsudok Všeobecného súdu z 26. septembra 2017 – La Rocca/EUIPO (Take your time Pay After)

(Vec T-755/16) (1)

((„Ochranná známka Európskej únie - Prihláška obrazovej ochrannej známky Európskej únie Take your time Pay After - Nedostatok rozlišovacej spôsobilosti - Článok 7 ods. 1 písm. b) nariadenia (ES) č. 207/2009 - Povinnosť odôvodnenia - Článok 75 prvá veta nariadenia č. 207/2009“))

(2017/C 382/54)

Jazyk konania: taliančina

Účastníci konania

Žalobca: Alessandro La Rocca (Anzio, Taliansko) (v zastúpení: A. Perani a J. Graffer, advokáti)

Žalovaný: Úrad Európskej únie pre duševné vlastníctvo (v zastúpení: L. Rampini, splnomocnený zástupca)

Predmet veci

Žaloba podaná proti rozhodnutiu prvého odvolacieho senátu EUIPO zo 4. augusta 2016 (vec R 406/2016-1), týkajúcemu sa prihlášky obrazového označenia Take your time Pay After ako ochrannej známky Európskej únie

Výrok rozsudku

1. Žaloba sa zamieta.

2. Alessandro La Rocca je povinný nahradiť trovy konania.

(1) Ú. v. EÚ C 475, 19.12.2016.
SK Úradný vestník Európskej únie C 277/44

Rozsudok Všeobecného súdu z 28. júna 2017 – Colgate-Palmolive/EUIPO (AROMASENSATIONS)

(Vec T-479/16) (1)

((„Ochranná známka Európskej únie - Prihláška obrazovej ochrannej známky Európskej únie AROMASENSATIONS - Absolútny dôvod zamietnutia - neexistencia rozlišovacej spôsobilosti - Článok 7 ods. 1 písm. b) a ods. 2 nariadenia (ES) č. 207/2009“))

(2017/C 277/65)

Jazyk konania: angličtina

Účastníci konania

Žalobkyňa: Colgate-Palmolive Co. (New York, New York, Spojené štáty) (v zastúpení: M. Zintler a A. Stolz, advokáti)

Žalovaný: Úrad Európskej únie pre duševné vlastníctvo (v zastúpení: A. Folliard-Monguiral a M. Simandlova, splnomocnení zástupcovia)

Predmet veci

Žaloba podaná proti rozhodnutiu druhého odvolacieho senátu EUIPO zo 6. júna 2016 (vec R 2482/2015-2) týkajúcemu sa prihlášky obrazového označenia AROMASENSATIONS ako ochrannej známky Európskej únie

Výrok rozsudku

1. Žaloba sa zamieta.

2. Colgate Palmolive Co. je povinná nahradiť trovy konania.

(1) Ú. v. EÚ C 383, 17.10.2016.
C 35/18

Rozsudok Všeobecného súdu z 22. novembra 2018 – Litva/Komisia

(Vec T-508/15) (1)

((„EPUZF, EPZF a EPFRV - Výdavky vylúčené z financovania - Výdavky vynaložené Litvou Pomoc pri predčasnom odchode do dôchodku - Článok 11 ods. 1 nariadenia (ES) č. 1257/1999 - Článok 23 nariadenia (ES) č. 1698/2005 - Pojem výkon poľnohospodárskej činnosti zameranej na dosiahnutie zisku - Vzťah k pojmu polosamozásobiteľský poľnohospodársky podnik“))

(2019/C 35/21)

Jazyk konania: litovčina

Účastníci konania

Žalobkyňa: Litovská republika (v zastúpení: D. Kriaučiūnas, M. Palionis, T. Lozoraitis, R. Krasuckaitė a A. Petrauskaitė, splnomocnení zástupcovia)

Žalovaná: Európska komisia (v zastúpení: J. Aquilina a J. Jokubauskaitė, splnomocnení zástupcovia)

Predmet veci

Návrh podaný na základe článku 263 ZFEÚ na zrušenie vykonávacieho rozhodnutia Komisie (EÚ) 2015/1119 z 22. júna 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 182, 2015, s. 39), a to v rozsahu, v akom sa ním Litovskej republike ukladá paušálna oprava vo výške 5 %, čím sa z financovania vylučuje suma 1 938 300,08 eura poskytnutá na základe opatrenia „Predčasný odchod do dôchodku“ za obdobie od 16. októbra 2010 do 15. októbra 2013

Výrok rozsudku

1. Žaloba sa zamieta.

2. Litovská republika je povinná nahradiť trovy konania.

(1) Ú. v. EÚ C 371, 9.11.2015.
2.

Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon sa ukladá povinnosť zaplatiť Európskej komisii sumu 253 289,63 eura, vyplatenú na základe zmluvy o grante č. 216088 týkajúcej sa realizácie projektu „Point-of-care monitoring and diagnostics for autoimmune diseases“, zvýšenú o úroky z omeškania vo výške 3,55 % od 27. januára 2015 a zníženú o sumu 5 000 eur zaplatenú Komisii 4. mája 2015, ktorá sa najprv započíta do úrokov z omeškania a neskôr do hlavnej pohľadávky.
1.

Rozhodnutie Rady 2014/119/SZBP z 5. marca 2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine v pôvodnom znení a nariadenie Rady (EÚ) č. 208/2014 z 5. marca 2014 (Ú. v. EÚ L 66, s. 1) o reštriktívnych opatreniach voči určitým osobám, subjektom a orgánom s ohľadom na situáciu na Ukrajine v pôvodnom znení sa zrušujú v rozsahu, v akom bolo meno Viktora Fedorovyča Janukovyča zapísané do zoznamu osôb, subjektov a orgánov, na ktoré sa vzťahujú tieto reštriktívne opatrenia, a to do nadobudnutia účinnosti rozhodnutia Rady (SZBP) 2015/364 z 5. marca 2015, ktorým sa mení a dopĺňa rozhodnutie 2014/119 a vykonávacie nariadenie Rady (EÚ) 2015/357 z 5. marca 2015, ktorým sa vykonáva nariadenie č. 208/2014.
SK Úradný vestník Európskej únie C 392/26

Rozsudok Všeobecného súdu z 15. septembra 2016 – Taliansko/Komisia

(Veci T-353/14 a T-17/15) (1)

((„Jazykový režim - Oznámenia o verejných výberových konaniach na účely prijatia administrátorov do zamestnania - Výber druhého jazyka spomedzi troch jazykov - Nariadenie č. 1 - Článok 1d ods. 1, článok 27 a článok 28 písm. f) služobného poriadku - Zásada zákazu diskriminácie - Proporcionalita“))

(2016/C 392/31)

Jazyk konania: taliančina

Účastníci konania

Žalobkyňa: Talianska republika (v zastúpení: G. Palmieri, splnomocnená zástupkyňa, za právnej pomoci P. Gentili, avvocato dello Stato)

Žalovaná: Európska komisia (v zastúpení: pôvodne J. Currall a G. Gattinara (veci T-353/14 a T-17/15) a F. Simonetti (vec T-17/15), neskôr G. Gattinara a F. Simonetti, splnomocnení zástupcovia)

Vedľajší účastník, ktorý v konaní podporuje žalobkyňu: Litovská republika (v zastúpení: D. Kriaučiūnas a V. Čepaitė, splnomocnení zástupcovia)

Predmet veci

Vo veci T-353/14 návrh, založený na článku 263 ZFEÚ, na zrušenie oznámenia o verejnom výberovom konaní EPSO/AD/276/14 na vytvorenie rezervného zoznamu s cieľom prijať do služobného pomeru administrátorov (Ú. v. EÚ C 74 A, 2014, s. 4), a vo veci T-17/15 návrh, založený na článku 263 ZFEÚ, na zrušenie oznámenia o verejnom výberovom konaní EPSO/AD/294/14 na vytvorenie rezervného zoznamu s cieľom prijať do služobného pomeru administrátorov v oblasti ochrany údajov v úrade európskeho dozorného úradníka pre ochranu údajov (Ú. v. EÚ C 391 A, 2014, s. 1)

Výrok rozsudku

1. Veci T-353/14 a T-17/15 sa spájajú na účely vyhlásenia rozsudku.

2. Oznámenie o verejnom výberovom konaní EPSO/AD/276/14 na vytvorenie rezervného zoznamu s cieľom prijať do služobného pomeru administrátorov a oznámenie o verejnom výberovom konaní EPSO/AD/294/14 na vytvorenie rezervného zoznamu s cieľom prijať do služobného pomeru administrátorov v oblasti ochrany údajov v úrade európskeho dozorného úradníka pre ochranu údajov sa zrušujú.

3. Európska komisia znáša svoje vlastné trovy konania a je povinná nahradiť trovy konania Talianskej republiky.

4. Litovská republika znáša svoje vlastné trovy konania súvisiace s jej vedľajším účastníctvom vo veci T-17/15.

(1) Ú. v. EÚ C 212, 7.7.2014.